Bataisk

Bataisk () om Venäman lidn, lidnümbrik da raudtesol'm Rostovan agjan suvipäivlaskmas. Se om Rostovan Donal suvine ezilidn, agjan kudenz' lidn eläjiden lugun mödhe.

 Istorii 
Eländpunktan aluz om pandud vl 1769 kuti Bataiskai-slabad (). Ba-tai-su kändase türkižiš kelišpäi kuti «neps alangišt ojanke». Raudtestancii radaškanzi jonol Vladikavkazhasai vl 1875. Oli Bataiskan rajonan (1924−1938) keskuseks. Kätihe radnikžiloks vl 1925. Žilo sai lidnan statusad vn 1938 25. päiväl kül'mkud. Lidn oli okkupiruidud nacistižen Germanijan sodavägil (27.07.1942 — 07.02.1943). Mülütihe Koisug-žilod lidnha vl 1959.

Bataisk šingotase sauvondmaterialiden (raudbeton) i sauvondtegesiden (metalližkonstrukcijad, mülütimed) pästandal, transportižel mašinansauvomižel (avtoližavedamad, avtolibutimed, avialadimiden tegim, avtoveimiden edheotand), sömtegimištol.

 Geografijan andmused 
Lidn sijadase Donan hural randpolel, 5..7 m ü.m.t. keskmäižel korktusel. Pen' Koisug-jogi (, lankteb Donha ani lidnan taga) om lidnan lodehližeks röunaks, Azovan järgenduzkanal läbitab lidnan palad suves.

Bataisk röunatab Rostovan Donal Kirovan rajonanke pohjoižes. Toižed lähembaižed lidnad oma Azov kaks'kümne viž kilometrad päivlaskmha orhal, 32 km avtotedme vai raudtedme, i Aksai 17 km pohjoižpäivnouzmha orhal, 24 km avtotedme vai raudtedme. Bataisk-raudtestancii radab lidnan keskuzpalas-suves. «Rostov Donal — Krasnodar»-avtotekeskust om lidnan päivnouzmaižeks röunaks.

 Tobmuz 
Bataisk om lidnümbrikon üks'jäižeks eländpunktaks. Röunatab Aksain rajonanke päivnouzmas, Azovan rajonanke päivlaskmas.

 Eläjad 
Vl 1939 lidnan ristitišt oli 48 tuhad eläjid. Vn 2010 Venäman rahvahanlugemižen mödhe lidnan eläjiden lugu oli 111 843 ristitud, vn 2021 — 126 988 ristitud. Kaik 124 705 eläjad oli lidnas vl 2017. Kaikiš suremb lidnan ristitišt oli 127 919 eläjad vl 2020.

Rahvahad (ozutadud rahvahudenke vl 2010): venälaižed — 90,6 %, armenijalaižed — 2,5 %, ukrainalaižed — 1,5 %, korejalaižed — 1,4 %, toižed rahvahad — 4,0 %.

Ortodoksižen hristanuskondan kuz' pühäpertid oma saudud lidnas. Om hristanuskondan toižid jumalanpertid i loičendpertid.

 Openduz 
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma Bataiskan informacižtehnologijoiden da radioelektronikan tehnikumBataiskan informacižtehnologijoiden da radioelektronikan tehnikuman sait (doninteh-bataysk.ru).  i Bataiskan raudtetransportan da sauvondan tehnikum.

 Galerei 

 Homaičendad 

 Irdkosketused 
 Lidnan Duman oficialine sait (батайскаядума.рф). 
 Lidnan Administracijan oficialine sait (батайск-официальный.рф). 


Kategorii:Venäman lidnad
Kategorii:Eländpunktad kirjamišton mödhe
Kategorii:Rostovan agjan lidnad
Kategorii:Rostovan agjan lidnümbrikod